‘Abd al-‘Azīz Āl Sa‘ūd

`Abd al-`Azīz bin Abdul Rahman bin Faisal bin Turki bin Abdullah bin Saud bin Abdul Aziz bin Muhammad as-Sa`ud, tuntud ka Ibn Saudina (15. jaanuar 1875 Ar-Riyāḑ – 9. november 1953), oli Saudi Araabia esimene kuningas aastatel 1932–1953. Ta rajas Saudi Araabia kuningriigi võitluses teiste Araabia poolsaare kõrberiikidega, varem oli ta valitsenud Najdi (Nedždi), mille valitsejaks sai ta 1902. aastal. Vaen brittide toetanud Al-Ḩijāzi poliitilise ja usulise valitseja Ḩusayn ibn ‘Alī vastu sundis teda eemale jääma araablaste ülestõusust I maailmasõjas, milles osalesid Ḩusayn ja Faisal I. Ent I maailmasõja järel laiendas Ibn Saud vahhabiitide usulahu abil oma valdused Punase mere rannikuni, hõivas Jiddah' ning muslimite pühad linnad Meka ja Medina (mis ajas rikkaliku sissetuleku palverändajate teenindamisest). 1921. aastaks oli kogu Kesk-Araabia allutatud Ibn Saudi võimule ja 1924. aastal tungis ta edukalt Al-Ḩijāzi, purustades Ḩusayn ibn ‘Alī, kes oli 1919. aastal kuulutatud enda kõigi araabia maade kuningaks. Jaanuaris 1926 kuulutati Ibn Saud Al-Ḩijāzi ja Najdi kuningaks, 1927. aastast eksisteeris kaksikmonarhiana Najdi ja Al-Ḩijāz Kuningriik, mis 1932 ühendati ja siis nimetati need territooriumid Saudi Araabia Kuningriigiks. 1934. aastal ründasid Saudi relvajõud Jeemenit ja hõivasid territooriume lõunas, kaasa arvatud Najrani ja Jīzāni linna. 1939. aastal avastati Araabia poolsaarel nafta, naftakontsessioonid anti Briti ja USA kompaniidele ja eksport algas 1946. aastal. Esimese naftabuumi ajal 1947–1952 muudeti endine karjuskuningriik moderniseeruvaks riigiks, kus naftatulem kasvas 10 miljonilt 212 miljoni dollarini aastas. II maailmasõja ajal oli Ibn Saud jäänud neutraalseks, kuid soosinud Ühendkuningriiki ja USA-d. 1945. aastal asutas ta Araabia Liiga, et etendada araablaste ühtsust. Ibn Saudi isa oli Nedždi sultan Faisal, kelle pealinnas Er-Rijadis ta sündis. Al-Saudi perekond oli domineerinud Kesk-Araabia poliitikas alates 18. sajandi keskpaigast, mil temast sai vahhabiitide fundamentalistliku islamiseksti lipukandja. 1891. aastal hõivas Er-Rijadi rivaalitsev Põhja-Araabia Rašiidide dünastia ja Ibn Saud sunniti minema koos isaga pagulusse. Isa loobus troonist poja kasuks, kes kasvatati üles Kuveidis. 1902. aastal vallutas Ibn Saud ülestõusnud beduiinide abil Er-Rijadi tagasi ja taastas oma kuningriigi. 1914. aastal kontrollis ta juba suurt osa endistest Osmanite riigi valdustest Pärsia lahe ääres ja 1915 tunnustasid britid teda Hasa (Ida-Araabia) ja Nedždi emiirina. Ibn Saud oli klassikaline araabia hõimupealik, kes ühitas oma sõjalise tubliduse suure arvu naiste ja lastega. Ta juhtis maad nagu perekonnariiki, abiks 43 poega. Vanim poeg Saud nimetati 1933 kroonprintsiks ja sai Ibn Saudi surres 1953 kuningaks. Teine poeg Faisal oli Saudi Araabia välisminister. Kuningal oli 16 naist ja neil sündis 53 last: Wadhba bint Muhammad al-Hazzam Turki (1900–1919) 2. Kuningas Saud (12. jaanuar 1902 – 23. veebruar 1969); valitsusaeg 1953–1964 Khalid Munira Nura Abdullah Tarfah bint Abdullah al-Shaykh Abdul-Wahab Khalid (1903–1904) 3. Kuningas Faisal (aprill 1906 – 25. märts 1975); valitsusaeg 1964–1975 Saad (1914–1919) Anud (sündis 1917, surmaaeg teadmata) Nura (1904–1938) Lulua bint Salih Al Dakhil Fahd (1906–1919) Jauhara bint Musa'd Al Saud (suri 1919) Kroonprints Muhammad (1910–25. november 1988); kroonprints 1964–1965 4. Kuningas Khaled (1913 – 13. juuni 1982); valitsusaeg 1975–1982 Al Anud (sündis 1917) Lajah bint Khalid bin Hithlayn Sara (1916 – juuni 2000) Bazza (I) Nasser (1911–1984) Jauhara bint Sa'ad al-Sudairy Sa'd (1915–1993) Musa'id (1923–2013) Abdul Mohsin (1925–1985) Al Bandari (1928–2008) Hussah bint Ahmad al-Sudairy (1900–1969) 5. Kuningas Fahd (1921 – 1. august 2005); valitsemisaeg 1982–2005 Kroonprints Sultan (5. jaanuar 1928 – 22. oktoober 2011); kroonprints 2005–2011 Luluwah (u 1928 – 2008) Abdul-Rahman (sündis 1931) Kroonprints Nayef (1934 – 16. juuni 2012); kroonprints 2011–2012 Turki (1934–2016) 7. Kuningas Salmān (sündinud 31. detsembril 1935); kuningas alates 23. jaanuar 2015 Ahmed (sündis 1942) Jawahir Latifa Al Jawhara Moudhi (suri noorelt) Felwa (suri noorelt) Shahida Mansur (1921–1951) Mishal (1926–2016) Qumasha (1927–2011) Mit'ab (sündis 1931) Fahda bint Asi al-Shuraim (suri u 1930) 6. Kuningas Abdullāh (august 1924 – 23. jaanuar 2015); valitsemisaeg 2005–2015 Nuf Sita (u 1930 – 2011) Bazza (II) Bandar (sündis 1923) Fawwaz (1934–2008) Mishari Haya bint Sa'ad al-Sudairy (1913–2003) Badr (1931–1932) Nura (sündis 1930) Badr (1933–2013) Huzza (1951–2000) Abdul Ilah (sündis 1939) Abdul Majeed (1943–2007) Mashail Zubri Bushra Mishari (1932–2000) Munaiyir (u 1909 – 1991) Talal (1924–1927) Talal (sündis 1931) Nawwaf (1932–2015) Madawi Mudhi Sultana (u 1928 – 2008) Haya (u 1929 – 2009) Majed (1938–2003) Sattam (1941–2013) Nouf bint al-Shalan Thamir (1937–1959) Mamduh (sündis 1941) Mashhur (sündis 1942) Saida al-Yamaniyah Hidhlul (1942–2012) Baraka al-Yamaniyah Kroonprints Muqren (sündis 15. september 1945); kroonprints 2015–2015 Futayma Hamoud (1947–1994) Mudhi bint Abdullah Almandeel Al Khalidi Shaikha (sündis 1922) Aliyah Fakeer Majid (1939–1940) Abdul Saleem (1941–1942) Jiluwi (1942–1944) Jiluwi (1952–1952)